smcproject/ml-wiki-sentences huggingface dataset:
അവലംബം http://www.answers.com/topic/abbas-hilmi-ii കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ഹിൽമി കക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ബാസ് കിയാരൊസ്തമി ഇംഗ്ലീഷ് വിലാസം https://ml.wikipedia.org/wiki/Abbas_Kiarostami
രാജ്യാന്തര തലത്തിൽ പ്രസിദ്ധനായ ഇറാനിയൻ ചലച്ചിത്രകാരനും തിരക്കഥാകൃത്തും നിർമ്മാതാവുമാണ്‌ അബ്ബാസ് കിയാരൊസ്തമി (22 ജൂൺ  1940 - ജൂലൈ 2016) പതിറ്റാണ്ടായി ചലച്ചിത്ര രംഗത്ത് സജീവമായി പ്രവർത്തിക്കുന്ന കിയാരൊസ്തമി,ചെറുച്ചിത്രങ്ങളും ഡോക്യുമെന്ററികളുമടക്കം നാല്പതിലധികം ചലച്ചിത്രങ്ങളിൽ പങ്കാളിയാണ്‌.
കോകർ ട്രിലൊജി , എ ടേസ്റ്റ് ഓഫ് ചെറി , ദ വിൻഡ് വിൽ കാരി അസ് എന്നീ ചിത്രങ്ങളിലൂടെ വൻ നിരൂപക പ്രശംസനേടുകയുണ്ടായി കിയാരൊസ്തമി.
ഛായാഗ്രഹണം ,രേഖാ ചിത്രരചന,വരകൾ,ഗ്രാഫിക് ഡിസൈനിംഗ് എന്നിവയിൽ തുടങ്ങി തിര‍ക്കഥാ രചന ,ചിത്രസം‌യോജനം,കലാസം‌വിധാനം എന്നീ മേഖലകൾ വരെ പരന്ന് കിടക്കുന്നതാണ്‌ ‍ കിയാരൊസ്തമിയുടെ കലാജീവിതം.
കുട്ടികളായ കഥാപാത്രങ്ങൾ ,ഡോക്യുമെന്ററി സ്വഭാവത്തിലുള്ള വിവരണ ശൈലി,ഗ്രാമീണ പശ്ചാതലം ,കാറിനുള്ളിൽ ചുരുളഴിയുന്ന സംഭാഷണ രീതി തുടങ്ങിയ കിരയോസ്തമിയുടെ ചലച്ചിത്രങ്ങളുടെ പ്രത്യേകതകൾ പ്രേക്ഷകരിൽ മതിപ്പുളവാക്കി.
ചിത്രങ്ങളുടെ ഇതിവൃത്തത്തിൽ, തലക്കെട്ടിൽ,സംഭാഷണത്തിൽ ഒക്കെ സമകാലീന ഇറാനിയൻ കവിതകൾ ഉപയോഗിക്കുന്ന ശൈലി കിയരൊസ്തമി സ്വീകരിക്കുന്നു.
1940 ജൂൺ 22 ന്‌ ടെഹ്റാനിലാണ്‌ കിയരൊസ്തമിയുടെ ജനനം .
പൈന്റിംഗ്, വര എന്നിയിൽ വളരെ താത്പര്യമുള്ള ആളായിരുന്നു കിയരൊസ്തമി.
ടെഹ്റാൻ സർ‌വ്വകലാശാലയിലെ സ്കൂൾ ഓഫ് ഫൈൻ ആർട്ട്സിൽ ചേർന്നു പഠിക്കാനായി അദ്ദേഹം പിന്നീട് വീടു വിട്ടു.
പൈന്റിംഗിലും ഗ്രാഫിക് ഡിസൈനിംഗിലും പ്രാഗല്ഭ്യം കാണിച്ച അദ്ദേഹം തന്റെ പഠനത്തിന്‌ പണം കണ്ടെത്തുന്നതിനായി ട്രാഫിക് പോലീസ് ആയി ജോലിചെയ്തിട്ടുണ്ട്.1960 കളിൽ ഇറാനിയൻ ടെലിവിഷനുവേണ്ടി നൂറ്റമ്പതോളം പരസ്യ ചിത്രങ്ങൾ കിയരൊസ്തമി ഒരുക്കി.
1969 ൽ പർ‌വിൻ അമീർ ഗോലിയെ വിവാഹം ചെയ്തു.
പക്ഷേ 1982 ഇവർ വിവാഹമോചിതരായി.
ഈ ബന്ധത്തിൽ ഇവർക്ക് രണ്ട് ആൺ കുട്ടികളുണ്ട്.
ഒരു മകൻ ചലച്ചിത്രസം‌വിധായകനാണ്‌.
ഇറാൻ വിപ്ലവത്തിന് ശേഷം അവിടം വിട്ടു പോകാത്ത അപൂർ‌വ്വം ചലച്ചിത്ര സംവിധായകരിൽ ഒരാളാണ് അബ്ബാസ് കിയരൊസ്തമി.
തന്റെ സമകാലീനരായ പല സംവിധായകരും ചലച്ചിത്രപ്രവർത്തകരും പാശ്ചാത്യ രാജ്യങ്ങളിലേക്ക് കൂടുമാറിയപ്പോൾ കിയരൊസ്തമി ഇറാനിൽ തന്നെ നിൽക്കാൻ തീരുമാനിക്കുകയായിരുന്നു.
ഇറാനിൽ നിൽക്കാൻ തീരുമാനിച്ചത് തന്റെ ചലച്ചിത്ര ജീവിതത്തിന്‌ കൂടുതൽ മികവ് നൽകി എന്ന് കിരൊസ്തമി പറയുന്നു.
2016 ജൂലൈ 4 ന് അർബുദരോഗത്തെ തുടർന്ന് അന്തരിച്ചു.
അബ്ബാസ് കിയരൊസ്തമിയുടെ കന്നി ചിത്രം പന്ത്രണ്ട് മിനുട്ട് മാത്രമുള്ള "ബ്രഡ് ആൻഡ് അലീ" (1970) എന്ന ഒരു നിയോ റിയലിസറ്റിക് ചിത്രമായിരുന്നു.
1972 ൽ ബ്രേക്ക് ടൈം എന്ന ചിത്രം ചെയ്തു.1974 ൽ കിയരൊസ്തമി ചെയ്ത "ദ ട്രാവലർ" എന്ന ചിത്രം അദ്ദേഹത്തിന്‌ കൂടുതൽ പ്രസിദ്ധി നേടിക്കൊടുത്തു.
എന്നാൽ 1987 ൽ സം‌വിധാനം ചെയ്ത "വേർ ഈസ് ദ ഫ്രണ്ട്സ് ഹോം" (Where Is the Friend's Home?) എന്ന ചിത്രമാണ്‌ ഇറാന് വെളിയിൽ കിയരൊസ്തമിയെ ശ്രദ്ധേയനാക്കിയത്.
അയൽ ഗ്രാമത്തിൽ താമസിക്കുന്ന സഹപാഠിയുടെ പുസ്തകം തിരിച്ചു നൽകിയില്ലങ്കിൽ അവൻ സ്കൂളിൽനിന്ന് പുറത്താക്കപ്പെടും എന്ന ഉത്കണഠയാൽ അതു നൽകാൻ സഹപാഠിയുടെ വീടന്വേഷിച്ച് പൊകുന്ന എട്ടു വയസ്സുകാരനായ ഒരു സ്കൂൾ വിദ്യാർത്ഥിയുടെ കഥ പറയുന്ന ചിത്രമാണ്‌ "വേർ ഈസ് ദ ഫ്രണ്ട്സ് ഹോം".
ഇറാനിയൻ ഗ്രാമീണരുടെ പരമ്പരാഗതമായ ചിന്താരീതികളെ ഈ ചിത്രത്തിലുടനളം 
കിയരൊസ്തമി വരച്ചിടുന്നു.
കിയരൊസ്തമിയുടെ ചിത്രങ്ങളിലെ രണ്ട് പ്രധാന ഘടകങ്ങളായ ഇറാനിലെ ഗ്രാമീണ ഭംഗിയും അതിന്റെ അങ്ങേയറ്റത്തെ യഥാതഥമായ അവതരണവും 'വേർ ഈസ് ദ ഫ്രണ്ട്സ് ഹോമിനെ' കൂടുതൽ ശ്രദ്ധേയമാക്കി.
"വേർ ഈസ് ദ ഫ്രണ്ട്സ് ഹോം", "ആൻഡ് ലൈഫ് ഗോസ് ഓൺ" (1992), "ത്രൂ ദ ഒലിവ് ട്രീസ്" (1994)എന്നീ ചിത്രങ്ങളെ കോകർ ട്രിലൊജി (Koker trilogy) എന്നാണ് നിരൂപകർ വിളിക്കുന്നത്.
ഈ മൂന്ന് ചിത്രങ്ങളും വടക്കൻ ഇറാനിലെ കോകർ ഗ്രാമത്തെ പശ്ചാതലമാക്കിയുള്ളതാണ്‌.
2002 ലെ "ടെൻ" 2003 ലെ "ഫൈവ്" 2004 ലെ "ടെൻ ഓൻ ടെൻ" എന്നിവയാണ്‌ മറ്റു ചിത്രങ്ങൾ.
സമീപകാലത്തിറങ്ങിയ "ടിക്കറ്റ്സ്" കെൻ ലോക്ക്,എർമാനോ ഒൽമി എന്നിവരുമായി ചേർന്നുള്ള ചിത്രമാണ്‌.
"സെർട്ടിഫൈഡ് കോപ്പി" വരാനിരിക്കുന്ന പുതിയ ചിത്രമാണ്‌ ചലച്ചിത്ര ശൈലി
സത്യജിത് റേ , വിട്ടോറി ഡിസീക്ക , എറിക് റോമർ എന്നീ ചലച്ചിത്രകാരന്മാരുമായിട്ടാണ്‌ കിയരൊസ്തമിയെ താരതമ്യം ചെയ്യപ്പെടാറുള്ളതെങ്കിലും അദ്ദേഹത്തിന്റെ ചിത്രം ഒരു ഏകാത്മകമായ രീതി പ്രകടിപ്പിക്കുന്നു.
പലപ്പോഴും തന്റേതായ സങ്കേതങ്ങൾ സന്നിവേഷിപ്പിച്ചു കൊണ്ടുള്ളതാണിത്.
കഥയും കഥേതരവുമായ സൃഷ്ടികളുടെ വ്യത്യാസം വളരെ നേർത്തതായിരിക്കും കിയരൊസ്തമിയുടെ ചിത്രങ്ങളിൽ.
ചിത്രങ്ങളുടെ കേന്ദ്രാശയം
പരിവർത്തനം നൈരന്തര്യം എന്നീ ആശയങ്ങളോടൊപ്പം ജീവിതം മരണം എന്നീ ഘടകങ്ങളും കിയരൊസ്തമിയുടെ ചിത്രങ്ങളിലെ കേന്ദ്രാശയങ്ങളാണ്‌.
ആദര‍ങ്ങളും പുര‍സ്കാരങ്ങളൂം
ലോകമെങ്ങുമുള്ള ചലച്ചിത്ര സ്‌നേഹികളുടെയും നിരൂപകരുടെയും ആദരം നേടിയ കിയരൊസ്തമി 2000 വരെ എഴുപതിൽ പരം പുര‍സ്കാരങ്ങൾ നേടിയിട്ടുണ്ട്.
ചില പ്രധാന പുരസ്കാരങ്ങൾ താഴെ: പിയറി പഔലൊ പസോലിനി പുരസ്കാരം (1995) ഫ്രെഡറികൊ ഫെല്ലിനി ഗോൾഡ് മെഡൽ, യുനസ്‌കോ (1997) പാം ഡി‌ഒർ,കാൻ ഫെസ്റ്റിവൽ (1997) സിൽ‌വർ ലയൺ, വെനീസ് ഫിലിം ഫെസ്റ്റിവൽ (1999) അക്കിര കുറുസോവ പുർസ്കാരം (2002) കൊണാർഡ് വോൾഫ് പ്രൈസ് (2003) ഫെല്ലൊഷിപ് ഓഫ് ദ ബ്രിട്ടീഷ് ഫിലിം ഇൻസ്റ്റിറ്റ്യൂട്ട് (2005) വേൾഡ്‌സ് ഗ്രേറ്റ് മാസ്‌റ്റേഴ്സ്, കൽകൊത്ത ഇന്റർനാഷണൽ ഫിലിം ഫെസ്റ്റിവൽ (2007) ഓണററി ഡോക്‌ട്രേറ്റ് ,യൂനിവേഴ്സിറ്റി ഓഫ് ടൗലൗസ് (2007) കപ്പ് ഓഫ് ജംഷിദ് പുരസ്കാരം (2008)
നിരവധി അന്തർദേശീയ ഫിലിം ഫെസ്റ്റിവലുകളിൽ വിധികർത്താവായും കിയാരൊസ്തമി പങ്കെടുത്തിട്ടുണ്ട്.
കൂടാതെ ചലച്ചിത്രത്തെ കുറിച്ച് ഏതാനും ഗ്രന്ഥങ്ങളും അദ്ദേഹത്തിന്റേതായുണ്ട്.
പുറത്തേക്കുള്ള കണ്ണികൾ മലയാളം വാരിക, 2012 മെയ് 25 Archived 2016-03-06 at the Wayback Machine .
അബ്ബാസ് ഫെർഹത് ഇംഗ്ലീഷ് വിലാസം https://ml.wikipedia.org/wiki/Ferhat_Abbas
അൽജീറിയൻ ദേശീയനേതാവായിരുന്നു അബ്ബാസ് ഫെർഹത് .
കോൺസ്റ്റന്റീൻ പ്രവിശ്യയിലെ ജിജെല്ലിക്കടുത്തുള്ള ഗ്രാമത്തിൽ ഒരു മുസ്ലിം ഗോത്രത്തലവന്റെ മകനായി 1899-ൽ ജനിച്ചു .
ആദ്യകാല വിദ്യാഭ്യാസം നടത്തിയത് ഫിലിപ്പെവില്ലെയിലായിരുന്നു.
തുടർന്ന് അൽജിയേഴ്സ് സർവകലാശാലയിൽ ഉപരിവിദ്യാഭ്യാസം നടത്തി.
അതിനുശേഷം രണ്ടുവർഷം ഫ്രഞ്ചുപട്ടാളത്തിൽ സേവനം അനുഷ്ഠിച്ചു.
പിന്നീട് സേതിഫിൽ ഒരു ഔഷധവ്യാപാരിയായിത്തീർന്നു.
അൽജീറിയൻ മുസ്ലീങ്ങളെ യഥാർഥ ഫ്രഞ്ചുപൌരന്മാരാക്കാനായിരുന്നു ഇദ്ദേഹത്തിന്റെ ആദ്യകാലയത്നം.
രണ്ടാംലോകയുദ്ധകാലത്ത് ഒരു സന്നദ്ധഭടനായി ഇദ്ദേഹം ഫ്രഞ്ചുസേനയിൽ പ്രവർത്തിച്ചു.
1943 ഫെബ്രുവരി 10-ന് അബ്ബാസ് തന്റെ ചരിത്രപ്രസിദ്ധമായ അൽജീറിയൻ മാനിഫെസ്റ്റോ ഫ്രഞ്ചുകാർക്ക് സമർപ്പിച്ചു.
ഇതനുസരിച്ച് യുദ്ധാനന്തരം അൽജീറിയ സ്വന്തം ഭരണഘടനയുള്ള ഒരു സ്റ്റേറ്റായിത്തീരുമെന്ന് പ്രഖ്യാപിച്ചിരുന്നു.
യൂണിയൻ ഡെമോക്രാറ്റിക്ക് ദു മാനിഫെസ്റ്റെ അൽജീറിയന്റെ (Union Democratique Du Manifeste Algerien) നേതാവും ഫ്രഞ്ചു ഭരണഘടനാനിർമ്മാണസഭാംഗവും ആയി സേവനം അനുഷ്ഠിക്കുമ്പോൾ അബ്ബാസ് അൽജീറിയയ്ക്ക് ഒരു ഫെഡറേറ്റഡ് സ്റ്റേറ്റ് പദവി നേടാൻ ശ്രമം നടത്തി.
ഇതിനുവേണ്ടി ഫ്രഞ്ച് അസംബ്ലിയിൽ ഇദ്ദേഹം സമർപ്പിച്ച അപേക്ഷ തിരസ്കൃതമായി.
ലഹളയ്ക്കു ശേഷം
അൽജീറിയയിൽ 1954-ൽ പൊട്ടിപ്പുറപ്പെട്ട ലഹളയെ തുടർന്ന് ഇദ്ദേഹത്തിന് കെയ്റോയിൽ അഭയം പ്രാപിക്കേണ്ടിവന്നു.
അവിടെവച്ച് 1956 ഏപ്രിലിൽ ഫ്രണ്ട് ഒഫ് നാഷനൽ ലിബറേഷനിൽ അംഗമായി.
1958 സെപ്റ്റംബർ 19-ന് കെയ്റോവിൽവച്ച് അൽജീറിയൻ റിപ്പബ്ളിക്കിനുവേണ്ടി ഒരു താത്കാലിക ഗവൺമെന്റ് അബ്ബാസിന്റെ നേതൃത്വത്തിൽ രൂപംപൂണ്ടു.
ഇദ്ദേഹം വഹിച്ചിരുന്ന പ്രധാനമന്ത്രിപദം 1961-ൽ രാജിവച്ചു.
തുടർന്ന് 1962 സെപ്റ്റബറിൽ അൽജീറിയ സ്വതന്ത്രമായപ്പോൾ അൽജീറിയൻ പാർലമെന്റിന്റെ പ്രസിഡന്റായി അബ്ബാസ് തെരഞ്ഞെടുക്കപ്പെട്ടു.
ഒരു വർഷം കഴിഞ്ഞ് ആ പദവിയും ഇദ്ദേഹം ഉപേക്ഷിച്ചു.
അഹമ്മദ് ബെൻബെല്ലയുടെ ഗവൺമെന്റിന്റെ നിശിത വിമർശകനായിരുന്ന അബ്ബാസിനെ 1964-ൽ വീട്ടുതടങ്കലിൽ പാർപ്പിച്ചു.
1965-ൽ കേണൽ ഹുവാരിബുമേദിൻ അൽജീറിയൻ ഭരണാധികാരിയായി സ്ഥാനമേറ്റപ്പോൾ അബ്ബാസ് ഫെർഹതിനെ മോചിപ്പിച്ചു.
പ്രസിഡന്റ് കേണൽ ഹുവാരി ബൌമെദിയന്നിനെ (Col Huare Boumedienne) എതിർക്കുന്ന ഒരു പ്രസ്താവനയിൽ ഒപ്പുവച്ചതിനാൽ 1976-79-ൽ ഇദ്ദേഹം വീണ്ടും വീട്ടുതടങ്കലിലാക്കപ്പെട്ടു.
1984-ൽ ദേശീയ ബഹുമതിയായ മെഡൽ ഒഫ് റെസിസ്റ്റൻസ് ഇദ്ദേഹത്തിന് ലഭിക്കുകയുണ്ടായി.
1985 ഡിസംബറിൽ അന്തരിച്ചു.
അവലംബം പുറംകണ്ണികൾ http://www.bookrags.com/biography/ferhat-abbas/ Images for ferhat abbas http://www.answers.com/topic/ferhat-abbas കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ഫെർഹത് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബ്ബിമട്ട
അബ്ബിമട്ട കർണ്ണാടക സംസ്ഥാനത്തെ കൊടക് ജില്ലയിലെ സോംവാർപേട്ട് താലൂക്കിൽപ്പെട്ട ഗ്രാമമാണ്.
ഇതും കാണൂ കൊടഗ് കർണ്ണാടക സംസ്ഥാനത്തെ ജില്ലകൾ അവലംബം ↑ , Census Village code= 2739600 ↑ Abbimatta, Kodagu, Karnataka
അബ്യതമംഗല
അബ്യതമംഗല കർണ്ണാടക സ്ംസ്ഥാനത്തെ കൊടഗു ജില്ലയിലെ സോംവാർപേട്ട് താലൂക്കിലെ ഒരു ഗ്രാമമാണ്.
ഇതും കാണൂ കൊടഗു കർണ്ണാടകയിലെ ജില്ലകൾ അവലംബം
അബ്ബാസ് ഇബ്നു ഫിർനാസ് ഇംഗ്ലീഷ് വിലാസം https://ml.wikipedia.org/wiki/Abbas_Ibn_Firnas
ഇന്നത്തെ സ്പെയ്നിലെ റോൻഡയിൽ എ.ഡി. 810-887 കാലയളവിൽ ജീവിച്ച ഒരു അന്തലൂസിയൻ ബഹുമുഖ പ്രതിഭയായിരുന്നു അബ്ബാസ് ഇബ്നു ഫിർനാസ് .
അബ്ബാസ് ഖാസിം ഇബ്നു ഫിർനാസ് എന്നും അദ്ദേഹം അറിയപ്പെടുന്നു.
ഭൗതികശാസ്ത്രം, എൻജിനിയറിംഗ്,വ്യാമയാനം എന്നീ രംഗങ്ങളിലെ കണ്ടുപിടിത്തങ്ങളിലൂടെയാണ് അദ്ദേഹം പ്രസിദ്ധൻ.
കൂടാതെ അറബി കവി,സംഗീതജ്ഞൻ എന്ന നിലയിലും അറിയപ്പെടുന്നു.
വൈമാനികയാത്രയുടെ കണ്ടുപിടിത്തത്തിന്റെ ആദ്യശ്രമങ്ങൾ ഫിർനാസിന്റെതാണെന്ന് വിലയിരുത്തപ്പെടുന്നു.
അൽ-മഖത എന്നു വിളിക്കുന്ന ഒരു ജലഘടികാരം അബ്ബാസ് ഫിർനാസ് രൂപകല്പന ചെയ്തെടുക്കുകയുണ്ടായി.
വർണ്ണരഹിതമായ ഗ്ലാസ്സുകൾ നിർമ്മികുന്നതിനുള്ള രീതികൾ അദ്ദേഹം കണ്ടെത്തി.
വിവിധതരത്തിലുള്ള ഗ്ലാസുകളായ പ്ലൈൻസ്പിയേഴ്സ്,കറക്റ്റീവ് ലെൻസുകൾ,റീഡിംഗ് സ്റ്റോണുകൾ എന്നിവയും നക്ഷത്രങ്ങളുടേയും ഗ്രഹങ്ങളുടേയും ചലനങ്ങളെ പ്രതീകവൽകരിക്കാനായി ഉപയോഗിക്കാവുന്ന ചെറുവളയങ്ങളുടെ മാല എന്നിവയും അദ്ദേഹം നിർമ്മിച്ചു.
ക്വാർട്ട്സുകൾ മുറിക്കുന്നതിനായി ഈജിപ്തിലേക്കായിരുന്നു സ്പെയിൻ കല്ലുകൾ കയറ്റി അയച്ചിരുന്നത്.
ഇതു നിറുത്തുന്നതിനായി അദ്ദേഹം ക്രിസ്റ്റൽ കല്ലുകൾ മുറിക്കുന്ന പ്രക്രിയ വികസിപ്പിച്ചെടുത്തു.
അബ്ബാസ് ഇബ്നു ഫിർനാസിനെ  ആദരിച്ചുകൊണ്ട് നൽകപ്പെട്ടതാണ് ചന്ദ്രനിലെ ക്രാറ്റർ ഇബ്നു ഫിർനാസ്.
കടക്കാവൂർ തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Kadakkavoor_railway_station
കേരളത്തിലെ തിരുവനന്തപുരം ജില്ലയിലെ എൻ‌എസ്‌ജി 6 ഡി കാറ്റഗറി റെയിൽ‌വേ സ്റ്റേഷനാണ് കടക്കാവൂർ റെയിൽ‌വേ സ്റ്റേഷൻ ( ഇന്ത്യൻ റെയിൽ‌വേ കോഡ് കെ വി യു) അഥവാ കടക്കാവൂർ തീവണ്ടിനിലയം.
തെക്കൻ റെയിൽ‌വേ സോണിലെ തിരുവനന്തപുരം റെയിൽ‌വേ ഡിവിഷന്റെ പരിധിയിൽ വരുന്നത്.
തിരുവനന്തപുരം ജില്ലയിലെ കടക്കവൂർ പഞ്ചായത്തിലാണ് ഇത് സ്ഥിതി ചെയ്യുന്നത്.
തിരുവനന്തപുരം ജില്ലയിലെ ഏറ്റവും കൂടുതൽ വരുമാനം ഉണ്ടാക്കുന്ന എട്ടാമത്തെ റെയിൽ‌വേ സ്റ്റേഷനാണ് കടക്കാവൂർ.
കടക്കാവൂരിലൂടെ കടന്നുപോകുന്ന ട്രെയിനുകൾ ട്രെയിൻ നമ്പർ ട്രെയിനിന്റെ പേര് 56700 മധുര-കൊല്ലം പാസഞ്ചർ 16382 കന്നിയകുമാരി-മുംബൈ സിഎസ്ടി എക്സ്പ്രസ് 16127 ചെന്നൈ എഗ്മോർ-ഗുരുവായൂർ എക്സ്പ്രസ് 16347 തിരുവനന്തപുരം മംഗലാപുരം എക്സ്പ്രസ് 16629 മലബാർ എക്സ്പ്രസ് 16302 വേണാട് എക്സ്പ്രസ്സ് 16525 ഐലന്റ് എക്സ്പ്രസ് 56304 നാഗർകോയിൽ കോട്ടയം പാസഞ്ചർ 56304 നാഗർകോയിൽ കോട്ടയം പാസഞ്ചർ 56308 തിരുവനന്തപുരം കൊല്ലം പാസഞ്ചർ 16304 വഞ്ചിനാട് എക്സ്പ്രസ്
കടത്തനാട് ഇംഗ്ലീഷ് വിലാസം https://ml.wikipedia.org/wiki/Kadathanadu
ഘടോൽക്കചക്ഷിതി എന്ന് സംസ്കൃതനാമമുള്ള ഈ ദേശത്ത് മുഖ്യമായും ഉൾപ്പെട്ടിരുന്നത് ഇന്നത്തെ വടകര താലൂക്കിലെ ഭാഗങ്ങളാണ്.
കോഴിക്കോട് എലത്തൂരിനു വടക്ക് കോരപ്പുഴ തൊട്ട് മയ്യഴിയുടെ തെക്കൻഭാഗം വരെ ഈ നാട്ടുരാജ്യം വ്യാപിച്ചിരുന്നു.
വടകരയ്ക്ക് കിഴക്കുഭാഗത്തുള്ള കുറ്റിപ്പുറം എന്ന സ്ഥലത്തായിരുന്നു ഇതിന്റെ ആസ്ഥാനം (ഇത് മലപ്പുറം ജില്ലയിലെ കുറ്റിപ്പുറം അല്ല).
കോഴിക്കോടിനടുത്തുള്ള വരയ്ക്കൽ ആയിരുന്നു ആദ്യത്തെ തലസ്ഥാനം.
സാമൂതിരിയുടെ രാജ്യത്തിന്റെ വടക്കേ കരയായത് കൊണ്ടാണ് ഇത് വടകരയായി മാറിയത്.
ഒരു കാലത്ത് കോലത്തുനാടിന്റെ ഭാഗമായിരുന്നു.
കടത്തനാട് രാജാവിനെ വാഴുന്നോർ എന്നാണ് സംബോധന ചെയ്തിരുന്നത്.
കളരി അഭ്യാസത്തിന്  പ്രശസ്തമാണ് കടത്തനാട്.
ഉണ്ണിയാർച്ച , ആരോമൽ ചേകവർ തുടങ്ങിയവരിലൂടെ പ്രശസ്തമായ പുത്തൂരം വീട് എന്ന ( തീയർ ) തറവാടും തച്ചോളി ഒതേനൻ തുടങ്ങിയവരിലൂടെ പ്രശസ്തമായ തച്ചോളി മാണിക്കോത്ത് എന്ന നായർ തറവാടും ഇവിടെ ആയിരുന്നു.
ലോകനാർകാവ് ക്ഷേത്രം പ്രസിദ്ധമായത് കടത്തനാടൻ കളരിക്കാരിലൂടെയാണ്.
വടക്കൻ പാട്ടുകളിലെ പുത്തൂരം പാട്ടുകളും തച്ചോളി പാട്ടുകളും കടത്തനാടിന്റെ ( വടകരയുടെ ) സ്വന്തമാണ്.
പ്രശസ്ത കവയിത്രി കടത്തനാട് മാധവിയമ്മ ഈ ദേശത്തിന്റെ സംഭാവനയാണ്.
• ചുഴലി
കടക്കോടി ഇംഗ്ലീഷ് വിലാസം https://ml.wikipedia.org/wiki/Sea_Court
മലബാറിലെ കടലോരഗ്രാമങ്ങളിൽ നൂറ്റാണ്ടുകൾക്ക് മുമ്പേ രൂപം കൊണ്ട് അടുത്ത കാലം വരെ നിലനിന്ന് പോന്ന ഒരു നീതിന്യായ പ്രസ്ഥാനമാണ് കടക്കോടി എന്ന കടൽക്കോടതി (Sea court).
തൊഴിലുടമകളും തൊഴിലാളികളും തമ്മിലുള്ള ബന്ധം, കടലിൽ കണ്ടെത്തുന്ന മത്സ്യക്കൂട്ടങ്ങളെ പിടിക്കുവാനുള്ള അവകാശം സംബന്ധിച്ച പ്രശ്നങ്ങൾ തുടങ്ങി മത്സ്യബന്ധനവും മത്സ്യവിൽപനയും ആയി ബന്ധപ്പെട്ട എല്ലാ തർക്കങ്ങളും തീർപ്പാക്കിയിരുന്നത് കടക്കോടിയാണ്.
ഓരോ കടക്കോടിയിലും ഒരു പ്രസിഡണ്ടും സെക്രട്ടറിയും ശിപായിയും 19 അംഗങ്ങളും ഉണ്ടായിരിക്കും.
ബ്രിട്ടീഷ് സമ്പ്രദായം വരുന്നതിന് മുമ്പ് ഈ സ്ഥാനങ്ങൾ മൂപ്പൻ, സ്ഥാനി എന്നിങ്ങനെയായിരുന്നു.
കടക്കോടി യോഗത്തിൽ പ്രസിഡണ്ടായിരിക്കും അദ്ധ്യക്ഷ്യം വഹിക്കുക.
അയാൾ പരാതി സഭയിൽ വിവരിക്കുന്നു.
എതിർകക്ഷിക്ക് അയാളുടെ ഭാഗം വിശദീകരിക്കാൻ അവസരം നൽകുന്നു.
പിന്നീട് പരാതിക്കാരനോടും എതിർകക്ഷിയോടും അവരുടെ സാക്ഷ്യങ്ങൾക്കുള്ള തെളിവുകളും സാക്ഷികളെയും ഹാജരാക്കാൻ ആവശ്യപ്പെടുന്നു.
സാക്ഷികളെ ഓരോരുത്തരെയായ് വിളിച്ച് പരസ്യമായി ചോദ്യം ചെയ്യുന്നു.
സാക്ഷി വിസ്താരത്തിന് ശേഷം പ്രസിഡണ്ടിൻറെയും സെക്രട്ടറിയുടെയും നേതൃത്ത്വത്തിൽ ജഡ്ജിമാരുടെ ഒരു പാനൽ ഉണ്ടാക്കുന്നു.
ഈ ജഡ്ജിമാർ പ്രത്യേകം യോഗം ചേർന്ന് വിധി പ്രസ്താവിക്കും.
വിധിയിൽ കക്ഷികൾ തൃപ്തരല്ലെങ്കിൽ അപ്പീൽ കൊടുക്കാം.
ആദ്യം വിചാരണ നടത്തിയ കോടതിയുടെ തൊട്ട് വടക്കും തെക്കും ഉള്ള കടക്കോടികളെ കൂടി ഉൾപ്പെടുത്തിയതാണ് അപ്പീൽ കോടതി.
വീണ്ടും വീണ്ടും അപ്പീൽ നൽകുമ്പോൾ ഈരണ്ട് കടക്കോടികൾ കൂടി അപ്പീൽ കോടതികളിൽ ചേർക്കപ്പെടും.
കടക്കോടി (കടൽ കോടതി, Sea Court) യെ കുറിച്ച് മലയാളത്തിലെ ആദ്യത്തെ ആധികാരിക പഠനം നടത്തിയത് ശ്രീ. വി.കെ.പ്രഭാകരൻ ആണ്.
അവലംബങ്ങൾ ജനയുഗം വാരാന്തദർശനം 18.06.1995 വർത്തമാനം ആഴ്ചപ്പതിപ്പ് 13.04.2003 പാഠഭേദം ഓഗസ്റ്റ് 2005.
കടത്തനാട്ട് മാക്കം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kadathanattu_Makkam
നവോദയായുടെ ബാനറിൽ ശാരംഗപാണി തിരക്കഥയൊരുക്കി അപ്പച്ചന്റെ സംവിധാനത്തിൽ 1978ൽ പ്രദർശനത്തിനെത്തിയ മലയാളചിത്രമാണ് കടത്തനാട്ട് മാക്കം .
നവോദയായുടെ ആദ്യ ചലച്ചിത്രസംരംഭമായിരുന്നു  കടത്തനാട്ട് മാക്കം.
താരനിര പ്രേംനസീർ ഷീല ജയൻ ജയഭാരതി സുകുമാരി ഗോവിന്ദൻകുട്ടി ജി.കെ. പിള്ള കെ.പി. ഉമ്മർ അടൂർ പങ്കജം എസ്.പി. പിള്ള ആലുംമൂടൻ ലളിതശ്രീ ജനാർദ്ദനൻ ഉണ്ണിമേരി കെ.പി.എ.സി. ലളിത അടൂർ ഭാസി മീന ശ്രീലത അണിയറ പ്രവർത്തകർ നിർമ്മാണം അപ്പച്ചൻ സംവിധാനം അപ്പച്ചൻ തിരക്കഥ ശാരംഗപാണി സംഭാഷണം ശാരംഗപാണി ഛായാഗ്രഹണം യു. രാജഗോപാൽ ഗാനരചന പി. ഭാസ്കരൻ , ചിറയിൻകീഴ് രാമകൃഷ്ണൻ നായർ സംഗീതസംവിധാനം ദേവരാജൻ ചിത്രസംയോജനം ടി.ആർ. ശേഖർ ശബ്ദലേഖനം കെ.എൻ. അപ്പുക്കുട്ടൻ ചമയം കെ. വേലപ്പൻ , സുധാകരൻ കലാസംവിധാനം എസ്. കൊന്നനാട്ട് പോസ്റ്റർ ഡിസൈൻ എസ്.എ. നായർ ഗായകർ കെ.ജെ. യേശുദാസ് പി. മാധുരി പി. സുശീല പി. ലീല ബി. വസന്ത പാട്ടരങ്ങ്
ഗാനങ്ങൾ : പി. ഭാസ്കരൻ ചിറയിൻകീഴ് രാമകൃഷ്ണൻ നായർ ഈണം : ജി. ദേവരാജൻ നമ്പർ.
പാട്ട് പാട്ടുകാർ രചന രാഗം 1 ആനന്ദനടനം കെ ജെ യേശുദാസ് , പി. ലീല പി. സുശീല പി. മാധുരി ബി. വസന്ത പി ഭാസ്കരൻ രാഗമാലിക ( ഷണ്മുഖപ്രിയ , ശ്യാമ , ശ്രീ രഞ്ജിനി , ഹംസധ്വനി , ഹിന്ദോളം ) 2 ആയില്യം കാവിലമ്മ കെ ജെ യേശുദാസ് , പി ഭാസ്കരൻ രാഗമാലിക ( ചക്രവാകം , ആരഭി , ആഭേരി ) 3 ആയില്യം കാവിലമ്മേ വിട കെ ജെ യേശുദാസ് , ചിറയിൻകീഴ്‌ രാമകൃഷ്ണൻ നായർ 4 അക്കരെ അക്കരെയക്കരെയല്ലോ കെ ജെ യേശുദാസ് , പി ഭാസ്കരൻ ശുദ്ധ ധന്യാസി 5 ഇളവന്നൂർ മഠത്തിലെ ഇണക്കുയിലെ കെ ജെ യേശുദാസ് , പി ഭാസ്കരൻ സിന്ധു ഭൈരവി 6 കാലമാം അശ്വത്തിൻ കെ ജെ യേശുദാസ് , ചിറയിൻകീഴ്‌ രാമകൃഷ്ണൻ നായർ 7 കാവേരിക്കരയിലെഴും കെ ജെ യേശുദാസ് , പി. സുശീല പി ഭാസ്കരൻ 8 നീട്ടിയ കൈകളിൽ കെ ജെ യേശുദാസ് , ചിറയിൻകീഴ്‌ രാമകൃഷ്ണൻ നായർ 9 ഊരിയ വാളിതു കെ ജെ യേശുദാസ് , പി ഭാസ്കരൻ
കടക്കരപ്പള്ളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kadakkarapally_Gramapanchayat
ആലപ്പുഴ ജില്ലയിലെ ചേർത്തല താലൂക്കിൽ ഉൾപ്പെട്ട ഒരു ഗ്രാമപഞ്ചായത്താണ് 4.55 ചതുരശ്ര കി.
മീറ്റർ  വിസ്തീർണ്ണമുള്ള കടക്കരപ്പള്ളി ഗ്രാമപഞ്ചായത്ത് .
അതിരുകൾ കിഴക്ക് - വയലാർ പഞ്ചായത്ത് പടിഞ്ഞാറ് - അറബിക്കടൽ വടക്ക് -  പട്ടണക്കാട് പഞ്ചായത്ത് തെക്ക്‌ - ചേർത്തല തെക്ക് പഞ്ചായത്ത് വാർഡുകൾ ഒറ്റമശ്ശേരി വടക്ക് ഇല്ലിക്കൽ പണ്ടാരത്തൈ തങ്കി കടക്കരപ്പള്ളി പഞ്ചായത്ത് ഓഫീസ് കൊട്ടാരം കണ്ടമംഗലം പവർ ഹൗസ് മഞ്ചാടിക്കൽ കുഞ്ഞിത്തൈ തൈക്കൽ ബീച്ച് വട്ടക്കര ഒറ്റമശ്ശേരി തെക്ക് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് പട്ടണക്കാട് വിസ്തീര്ണ്ണം 8.94 ചതുരശ്ര കിലോമീറ്റർ ജനസംഖ്യ 17,834 പുരുഷന്മാർ 8917 സ്ത്രീകൾ 1995 ജനസാന്ദ്രത 1000 സ്ത്രീ : പുരുഷ അനുപാതം 1053 സാക്ഷരത 95% ചിത്രശാല ഒറ്റമശ്ശേരി ബീച്ച് തൈക്കൽ ബീച്ച് കണ്ടമംഗലം ക്ഷേത്രം തങ്കി പള്ളി അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kadakkarappallypanchayat Archived 2016-03-10 at the Wayback Machine .
കടക്കൊന്ന ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Cassia_marginata
നിറയെ ചുവന്ന പൂക്കളുണ്ടാവുന്ന ഇന്ത്യൻ വംശജനായ ഒരു മരമാണ് കടക്കൊന്ന.
( ശാസ്ത്രീയനാമം : Cassia marginata ) .
മുരിങ്ങക്കായപോലെയുള്ള കായയിലുള്ള കറുത്ത പശ കുതിരവൈദ്യത്തിൽ ഉപയോഗിക്കുന്നു .
red shower tree, red or rose cassia എന്നെല്ലാം അറിയപ്പെടുന്നു.
പൂക്കളുണ്ടാകുമ്പോൾ നിറഞ്ഞുതൂങ്ങിക്കിടക്കും .
ഇലകൊഴിയും വനങ്ങളിൽ അപൂർവ്വമായി കാണാം.
സാമാന്യം കടുപ്പമുള്ള തടി കടച്ചിൽപ്പണിക്ക് ധാരാളമായി ഉപയോഗിക്കുന്നു.
കടക്കാട്‌ ശ്രീ ഭദ്രകാളീ ക്ഷേത്രം
പന്തളം പത്തനംതിട്ട റൂട്ടിൽ 1.5 കിലോമീറ്റർ കിഴക്കു മാറി കടയ്ക്കാട് ശ്രീ ഭദ്രകാളീ ക്ഷേത്രം സ്ഥിതി ചെയ്യുന്നു.
കേരളത്തിലെ അതിപുരാതനമായ ക്ഷേത്രങ്ങളിൽ മാത്രം കാണപ്പെടുന്ന കോലപ്രതിഷ്ഠയാണ് ഈ ക്ഷേത്രത്തിലെ പ്രധാന 
പ്രതിഷ്ഠ .
ഈ ക്ഷേത്രത്തിൽ എല്ലാ മലയാളമാസത്തെയും നാലാമത്തെ  വെള്ളിയാഴ്ച നടത്തി വരാറുള്ള വിശേഷാൽ ഗുരുതി പുഷ്പാഞ്ജലി വഴിപാട് കഴിക്കാൻ ധാരാളം ഭക്തജനങ്ങൾ എത്തിവരുന്നു .
കടങ്ങോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kadangode_Gramapanchayat
തൃശ്ശൂർ ജില്ലയിലെ തലപ്പിള്ളി താലൂക്കിൽ ചൊവ്വന്നൂർ ബ്ലോക്കിലാണ് 32.05 ചതുരശ്രകിലോമീറ്റർ വിസ്തൃതിയുള്ള കടങ്ങോട് ഗ്രാമപഞ്ചായത്ത് സ്ഥിതി ചെയ്യുന്നത്.
1949-ലാണ് ഈ ഗ്രാമപഞ്ചായത്ത് രൂപീകൃതമാവുന്നത്.
അതിരുകൾ കിഴക്ക് - എരുമപ്പെട്ടി പഞ്ചായത്ത് പടിഞ്ഞാറ് - ചൊവ്വന്നൂർ , പോർക്കുളം , കടവല്ലൂർ  പഞ്ചായത്തുകൾ വടക്ക് - നാഗലശ്ശേരി , തിരുമിറ്റക്കോട് പഞ്ചായത്തുകൾ തെക്ക്‌ - ചൂണ്ടൽ , വേലൂർ പഞ്ചായത്തുകൾ വാർഡുകൾ ചിറമനങ്ങാട് പരപ്പ് നെല്ലിക്കുന്ന് കടങ്ങോട് പാറപ്പുറം കടങ്ങോട് കടങ്ങോട് കിഴക്കുമുറി മണ്ടംപറമ്പ് പാഴിയോട്ടുമുറി വെള്ളറക്കാട് പേങ്ങാട്ടുപാറ വെള്ളത്തേരി ആദൂർ എയ്യാൽ പാറപ്പുറം എയ്യാൽ അമ്പലം ചിറ്റിലാംകോട് നീണ്ടൂർ മരത്തംകോട് കിടങ്ങൂർ എ കെ ജി നഗർ പന്നിത്തടം സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് ചൊവ്വന്നൂർ വിസ്തീര്ണ്ണം 32.05  ചതുരശ്ര കിലോമീറ്റർ ജനസംഖ്യ 27,340 പുരുഷന്മാർ 12,980 സ്ത്രീകൾ 14,360 ജനസാന്ദ്രത 853 സ്ത്രീ : പുരുഷ അനുപാതം 1106 സാക്ഷരത 86.44% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kadangodepanchayat Archived 2012-07-03 at the Wayback Machine .
അമിത് രോഹിദാസ് ഇംഗ്ലീഷ് വിലാസം https://ml.wikipedia.org/wiki/Amit_Rohidas
ഇന്ത്യയിലെ ഒരു ഹോക്കി കളിക്കാരനാണ് അമിത് രോഹിദാസ് (ജനനം 10 മെയ് 1993).
പ്രതിരോധനിരയിലാണ് അമിത് കളിക്കുന്നത്.
സുന്ദർഗ്രാഹ് ജില്ലയിലെ സൗനമര ഗ്രാമത്തിലാണ് രോഹിദാസ് ജനിച്ചത്.
ഗ്രാമത്തിൽ തന്നെ ഹോക്കി കളിച്ചുതുടങ്ങിയ അമിത് പിന്നീട് 2014ൽ റൂർക്കിലയിലെ പൻപോഷ് സ്പോർട്സ് ഹോസ്റ്റലിൽ ചേർന്നു.
2009 ൽ ദേശീയ ജൂനിയർ ടീമിൽ ചേർന്നു.
2013 ഇപോഹിൽ വച്ച് നടന്ന ഏഷ്യ കപ്പിലെ സീനിയർ ടീമിലേക്ക് രോഹിദാസിന് ക്ഷണം ലഭിച്ചു.
ഇതിൽ ഇന്ത്യൻ ടീമിന് വെള്ളി മെഡൽ ലഭിച്ചു.
2017ൽ ഇന്ത്യൻ ടീമിലേക്ക് അദ്ദേഹം തിരിച്ചുവന്നു.
അവലംബങ്ങൾ പുറത്തേക്കുള്ള കണ്ണികൾ Profile at Hockey India Archived 2019-08-30 at the Wayback Machine .
അമിന
ആഫ്രിക്കയിലെ ഹൗസ എത്തിനിക് വിഭാഗത്തിലെ മുസ്ലിം പടയാളിയും പഴയകാലത്തെ സസ്സാവു എന്നറിയപ്പെടുന്ന ഇന്നത്തെ നൈജീരിയയിലെ രാജ്ഞിയുമായിരുന്നു അമിന.
( Aminatu ; മരണം:1610).
നിരവധി ഐതിഹ്യങ്ങൾ ഇവരെ കുറിച്ചുണ്ട്.
അതേസമയം, ചരിത്രകാരന്മാർ ഇവരെ ഒരു യഥാർത്ഥ ഭരണാധികാരിയായിട്ടാണ് പരിഗണിക്കുന്നത്.
അവരുടെ ഭരണകാലത്തെ കുറിച്ച് പണ്ഡിതർക്കിടയിൽ അഭിപ്രായ വ്യത്യാസമുണ്ടെങ്കിലും ഒരു വിഭാഗത്തിന്റെ അഭിപ്രായത്തിൽ ഇവർ പതിനഞ്ചാം നൂറ്റാണ്ടിന്റെ മധ്യത്തിലാണ് ജീവിച്ചതെന്ന് കരുതുന്നു.
പതിനാറാം നൂറ്റാണ്ടിലാണ് ഇവർ ജീവിച്ചതെന്നാണ് മറ്റൊരു വാദം.
അമിത് ദവെ ഇംഗ്ലീഷ് വിലാസം https://ml.wikipedia.org/wiki/Amit_Dave
ഇന്ത്യയിലെ ഗുജറാത്ത് ആസ്ഥാനമായുള്ള ഒരു ഫോട്ടോഗ്രാഫറാണ് അമിത് ദവെ .
റോയിട്ടേഴ്‌സിന്റെ പുലിറ്റ്‌സർ പ്രൈസ് നേടിയ ഇന്ത്യയിലെ കോവിഡ്-19 പാൻഡെമിക് കവർ ചെയ്ത ഫോട്ടോഗ്രാഫി ടീമിന്റെ ഭാഗമായിരുന്നു അദ്ദേഹം.
ഗുജറാത്തിലെ അഹമ്മദാബാദിലാണ് അമിത് ദവെ ജനിച്ചത്.
ഇന്ത്യയിലെ അഹമ്മദാബാദ് ആസ്ഥാനമായി പ്രവർത്തിക്കുന്ന റോയിട്ടേഴ്സിന്റെ മുതിർന്ന ഫോട്ടോ ജേർണലിസ്റ്റാണ് അമിത് ദവെ.
ഇന്ത്യൻ എക്‌സ്‌പ്രസിൽ പ്രവർത്തിക്കുന്നതിന് മുമ്പ്, ഗുജറാത്തിലെ ഒരു സംസ്ഥാന മാസികയിലും ഒരു പ്രാദേശിക പത്രത്തിലും ഫോട്ടോഗ്രാഫറായും പ്രവർത്തിച്ചിട്ടുണ്ട്.
2002-ൽ അദ്ദേഹം റോയിട്ടേഴ്സിൽ ചേർന്നു.
പുലിറ്റ്‌സർ നേടുന്നതിന് കാരണമായ ഇന്ത്യയിലെ കോവിഡ്-19 പാൻഡെമിക്കിന് പുറമെ, 2001 ലെ ഗുജറാത്ത് ഭൂകമ്പം, 2002 ഗുജറാത്ത് കലാപം , 2004 ലെ ഇന്ത്യൻ മഹാസമുദ്ര ഭൂകമ്പം, ദക്ഷിണേന്ത്യയിലെ സുനാമി എന്നിവയും അമിത് കവർ ചെയ്തിട്ടുണ്ട്.
2022ൽ ഫീച്ചർ ഫോട്ടോഗ്രാഫിക്കുള്ള പുലിറ്റ്‌സർ പുരസ്‌കാരം അമിത് ദവെ നേടി.
ഈ പുരസ്കാരം അദ്ദേഹം റോയിട്ടേഴ്‌സ് ഫോട്ടോ ജേണലിസ്റ്റുകളായ അദ്‌നാൻ അബിദി , സന്ന ഇർഷാദ് മട്ടൂ , ഡാനിഷ് സിദ്ദിഖി എന്നിവരുമായി പങ്കിടുകയാണ് ഉണ്ടായത്.
അമിത് പംഘാൽ
ഒരു ഇന്ത്യൻ അമേച്വർ ബോക്സറാണ് അമിത് പംഘാൽ (ജനനം: 16 ഒക്ടോബർ 1995).
ഹരിയാനാ സ്വദേശിയാണ്.
ലൈറ്റ് ഫ്ലൈ വെയ്റ്റ് വിഭാഗത്തിൽ 2018 ഏഷ്യൻ ഗെയിംസിൽ സ്വർണ്ണവും 2017 ഏഷ്യൻ അമേച്വർ ബോക്സിംഗ് ചാമ്പ്യൻഷിപ്പിൽ വെങ്കലവും നേടി.
2019 ൽ റഷ്യയിലെ ഏകാതെറിൻബർഗിൽ നടന്ന ലോക പുരുഷ ബോക്സിങ് ചാമ്പ്യൻഷിപ്പിൽ 52 കിലോ വിഭാഗത്തിൽ ഫൈനലിൽ പ്രവേശിക്കുന്ന ആദ്യ ഇന്ത്യൻ പുരുഷ ബോക്സിങ് താരമാണ് അദ്ദേഹം.
1995 ഒക്ടോബർ 16 ന് ഹരിയാനയിലെ റോഹ്തക് ജില്ലയിലെ മായ ഗ്രാമത്തിൽ അമിത് പംഘാൽ ജനിച്ചു.
പിതാവ് ചൗധരി വിജേന്ദർ സിംഗ് പംഘാൽ മായയിലെ കർഷകനാണ്.
മൂത്ത സഹോദരൻ അജയ് പംഘാൽ ഇന്ത്യൻ ആർമിയിൽ ജോലി ചെയ്യുന്നു.
മുൻ അമേച്വർ ബോക്സറായ അജയ് പംഘാലാണ് 2007 ൽ സർ ഛോതുരം ബോക്സിംഗ് അക്കാദമിയിൽ ബോക്സിംഗ് പരിശീലനത്തിന് ചേരുവനായി അമിത്തിനെ പ്രേരിപ്പിച്ചത്.
2018 മാർച്ച് വരെ, ജൂനിയർ കമ്മീഷൻഡ് ഓഫീസർ (ജെ‌സി‌ഒ) ആയി ഇന്ത്യൻ ആർമിയിൽ അമിത് പംഘാൽ സേവനമനുഷ്ഠിച്ചിരുന്നു.
2017 ലെ ദേശീയ ബോക്സിംഗ് ചാമ്പ്യൻഷിപ്പിൽ അരങ്ങേറ്റം കുറിച്ച അമിത് പംഘാൽ അതിൽ തന്നെ സ്വർണ്ണ മെഡൽ നേടി.
പിന്നീട് 2018 ഏഷ്യൻ ഗെയിംസിൽ സ്വർണ്ണവും, 2017 ഏഷ്യൻ അമേച്വർ ബോക്സിംഗ് ചാമ്പ്യൻഷിപ്പിൽ വെങ്കലവും നേടി.
2019 ഫെബ്രുവരിയിൽ സോഫിയയിൽ നടന്ന സ്ട്രാൻഡ്‌ഷാ കപ്പിൽ തുടർച്ചയായി (2018, 2019) അമിത് പംഘാൽ സ്വർണ്ണമെഡൽ നേടി.
അമിത് മിശ്ര ഇംഗ്ലീഷ് വിലാസം https://ml.wikipedia.org/wiki/Amit_Mishra
ഒരു ഇന്ത്യൻ അന്താരാഷ്ട്ര ക്രിക്കറ്ററാണ് അമിത് മിശ്ര ഉച്ചാരണം ⓘ (ജനനം: 24 നവംബർ 1982. ഡൽഹി , ഇന്ത്യ ) .
ഒരു വലങ്കയ്യൻ ലെഗ് സ്പിന്നറും വലങ്കയ്യൻ ലോവർ ഓർഡർ ബാറ്റ്സ്മാനുമാണ് അദ്ദേഹം.
ദക്ഷിണാഫ്രിക്കക്കെതിരേ 2003ലായിരുന്നു അദ്ദേഹത്തിന്റെ ഏകദിന അരങ്ങേറ്റം.
അമിത് ചക്കാലക്കൽ ഇംഗ്ലീഷ് വിലാസം https://ml.wikipedia.org/wiki/Amith_Chakalakkal
മലയാളചലച്ചിത്ര നടനാണ് അമിത് ചക്കാലക്കൽ എന്ന അമിത് ചക്കാലക്കൽ സാജു.
വാരിക്കുഴിയിലെ കൊലപാതകം എന്ന ചിത്രത്തിലൂടെ ഇദ്ദേഹം ശ്രദ്ധിക്കപ്പെട്ടു.
2011-ൽ ജൂനിയർ ആർട്ടിസ്റ്റ് ആയി അഭിനയം ആരംഭിച്ച അമിത് 2020 ആയപ്പോൾ 3 സിനിമകളിൽ പ്രധാന വേഷം ചെയ്തു.
അമിത് ദത്ത്
ഇന്ത്യക്കാരനായ ഒരു ജനിതകശാസ്ത്രജ്ഞനും ടാറ്റ മെമ്മോറിയൽ സെന്ററിലെ അഡ്വാൻസ്ഡ് സെന്റർ ഫോർ ട്രീറ്റ്മെന്റ്, റിസർച്ച് ആൻഡ് എഡ്യൂക്കേഷൻ ഇൻ ക്യാൻസറിലെ (ആക്ട്രെക്) പ്രധാന അന്വേഷകനുമാണ് അമിത് ദത്ത് (ജനനം: സെപ്റ്റംബർ 6, 1973).
ഫൈബ്രോബ്ലാസ്റ്റ് ഗ്രോത്ത് ഫാക്ടർ റിസപ്റ്ററിനെക്കുറിച്ചുള്ള പഠനത്തിന് പേരുകേട്ട ദത്ത് ഒരു വെൽകം ട്രസ്റ്റ് / ഡിബിടി ഇന്ത്യ അലയൻസ് ഇന്റർമീഡിയറ്റ് ഫെലോ ആണ്.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2017 ലെ മെഡിക്കൽ സയൻസിന് നൽകിയ സംഭാവനകൾക്ക് ശാസ്ത്ര- സാങ്കേതികവിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം ജീവചരിത്രം ദില്ലി സർവകലാശാല
ബീഹാറിന്റെ തലസ്ഥാനമായ പട്‌നയിൽ 1973 സെപ്റ്റംബർ 6 ന് ജനിച്ച അമിത് ദത്ത് 1994 ൽ ദില്ലി സർവകലാശാലയിലെ ദേശബന്ധു കോളേജിൽ നിന്ന് സസ്യശാസ്ത്രത്തിൽ ബിഎസ്‌സി നേടി.
1995 ൽ ശ്രീ വെങ്കിടേശ്വര കോളേജിൽ നിന്ന് ബയോകെമിക്കൽ ടെക്നോളജിയിൽ ബിരുദാനന്തര ഡിപ്ലോമ പൂർത്തിയാക്കി.
ജാമിയ മില്ലിയ ഇസ്ലാമിയയിൽ നിന്ന് അദ്ദേഹത്തിന് 1997 ൽ തന്റെ എം.എസ്സി ലഭിക്കുകയുണ്ടായി ഡൽഹി കേന്ദ്രത്തിൽ ഡോക്ടറൽ പഠനം എൻറോൾ ചെയ്ത് ജനിതക എഞ്ചിനീയറിംഗ് ആൻഡ് ബയോടെക്നോളജി ഇന്റർനാഷണൽ സെന്റർ 2000 ൽ പ്ലാന്റ് ജനിതകശാസ്ത്രത്തിൽ പിഎച്ച്ഡി നേടി.
തുടർന്ന്, സൂറിച്ച് സർവകലാശാലയിലേക്ക് പോയ അദ്ദേഹം സർവകലാശാലയിലെ ഇൻസ്റ്റിറ്റ്യൂട്ട് ഓഫ് മോളിക്യുലർ ലൈഫ് സയൻസസിൽ അലക്സ് ഹജ്നലിന്റെ മാർഗനിർദേശപ്രകാരം പ്രവർത്തിക്കുകയും 2004 ൽ ഡിവലപ്മെന്റ് ബയോളജിയിൽ മറ്റൊരു പിഎൻഡിയും കരസ്ഥമാക്കി.
ഇൻസ്റ്റിറ്റ്യൂട്ട് ഓഫ് ന്യൂറോപാഥോളജിയിൽ അഡ്രിയാനോ അഗൂസിക്കൊപ്പം പ്രവർത്തിക്കാൻ ദത്ത് സൂറിച്ചിൽ തുടർന്നു.
2005 ൽ ബ്രോഡ് ഇൻസ്റ്റിറ്റ്യൂട്ട് ഓഫ് ഹാർവാർഡ്, എംഐടി എന്നിവയിലെ മാത്യു മെയേഴ്സന്റെ ഹാർവാർഡ് മെഡിക്കൽ സ്കൂൾ അഫിലിയേറ്റായ ഡാന-ഫാർബർ കാൻസർ ഇൻസ്റ്റിറ്റ്യൂട്ടിലെ ലബോറട്ടറിയിൽ റിസർച്ച് അസോസിയേറ്റായി ജോലിയിൽ പ്രവേശിച്ച അദ്ദേഹം 2010 വരെ അവിടെ ജോലി ചെയ്തു.
2010 ഒക്ടോബറിൽ ഇന്ത്യയിൽ തിരിച്ചെത്തിയ അദ്ദേഹം നവി മുംബൈയിലെ അഡ്വാൻസ്ഡ് സെന്റർ ഫോർ ട്രീറ്റ്‌മെന്റ്, റിസർച്ച് ആൻഡ് എഡ്യൂക്കേഷൻ ഇൻ ക്യാൻസറിലെ (ആക്ട്രെക്) ടാറ്റ മെമ്മോറിയൽ സെന്ററിൽ ചേർന്നു.
അവിടെ ശാസ്ത്രജ്ഞന്റെ (ഗ്രേഡ് എഫ്) പ്രധാന ഇൻവെറ്റിഗേറ്ററും ദത്ത് ലാബ് എന്നറിയപ്പെടുന്ന ജീനോമിക്സ് ലാബിലെ ഇന്റഗ്രേറ്റഡ് കാൻസറിന്റെ തലവനുമാണ്.
പാരമ്പര്യവും ബഹുമതികളും പ്രോട്ടീൻ MMP10 PDB 1q3a
കാൻസർ ജനിതക മേഖലയിൽ ദത്ത് ശ്രദ്ധേയമായ സംഭാവനകൾ നൽകിയിട്ടുണ്ട്, രോഗത്തെക്കുറിച്ചും അതിന്റെ വിവർത്തന സാധ്യതകളെക്കുറിച്ചും ഉള്ള നമ്മുടെ ധാരണ വിപുലമാക്കുന്നു.
അദ്ദേഹത്തിന്റെ നേതൃത്വത്തിലുള്ള സംഘം ശ്വാസകോശം, സ്തനം, സെർവിക്കൽ, പിത്തസഞ്ചി, തല, കഴുത്ത് എന്നിവയിൽ ക്യാൻസറിന്റെ പുരോഗതിയെക്കുറിച്ചുള്ള പഠനത്തിൽ ഏർപ്പെട്ടിട്ടുണ്ട്, അദ്ദേഹത്തിന്റെ ഗവേഷണത്തെ മൂന്ന് തലകളിൽ തരംതിരിക്കാം; കാൻസർ ജീനോമിക്സ്, ഫംഗ്ഷണൽ ജീനോമിക്സ്, രോഗകാരി കണ്ടെത്തൽ.
ടാറ്റ മെമ്മോറിയൽ സെന്ററിലെ കുമാർ പ്രഭാഷുമായി ദത്ത് നടത്തിയ ഗവേഷണ സഹകരണം എപിഡെർമൽ ഗ്രോത്ത് ഫാക്ടർ റിസപ്റ്ററിലേക്കും (ഇജിഎഫ്ആർ) ഇന്ത്യൻ ശ്വാസകോശ കാൻസർ രോഗികളുടെ കെആർ‌എസ് മ്യൂട്ടേഷൻ പ്രൊഫൈലിംഗിലേക്കും നയിച്ചതായി റിപ്പോർട്ടുണ്ട്.
ഇരുവരും തമ്മിലുള്ള ഗവേഷണ ബന്ധം HPVDetector , TMC-SNPdb (രണ്ടും കംപ്യൂട്ടേഷണൽ ടൂളുകൾ), പരീക്ഷണാത്മക ഉപകരണമായ CRE എന്നിവ വികസിപ്പിക്കുന്നതിലേക്ക് നയിച്ചു.
നാവിനു കാൻസർ വന്ന രോഗികളിൽ ശസ്ത്രക്രിയാ പ്രോട്ടോക്കോൾ തീരുമാനിക്കാൻ ഡോക്ടർമാരെ സഹായിക്കുന്ന ബയോ മാർക്കറായ എംഎംപി 10 പ്രോട്ടീൻ കണ്ടെത്തൽ ദത്തിന്റെ മറ്റൊരു സംഭാവനയാണ്, ഇത് ടിഎംസിയുടെ സുധീർ നായരുമായുള്ള സഹകരണ ഗവേഷണത്തിന്റെ ഫലമാണ്.